**KONFIDENCIALUMO ĮSIPAREIGOJIMAS**

2025 m. vasario 11 d.

Vilnius

UAB NFQ Technologies, juridinio asmens kodas 135867375, buveinė registruota adresu Brastos g. 15, Kaunas, atstovaujama (-s) (toliau – **Informacijos gavėjas**),

Atsižvelgiant į tai, kad UAB EPSO - G ketina perduoti neskelbtiną informaciją, pasirašydamas šį dokumentą (toliau – **Įsipareigojimas**) Informacijos gavėjas patvirtina, kad yra susipažinęs su šiais žemiau išvardintais įsipareigojimais ir patvirtina, kad jų laikysis:

1. **Konfidenciali neskelbtina informacija**
	1. Pagal šį Įsipareigojimą neskelbtina informacija, kuriai taikomi konfidencialumo įsipareigojimai laikomi visi ir bet kurie duomenys bei informacija nurodyta kaip „KONFIDENCIALI INFORMACIJA“, „KONFIDENCIALI INFORMACIJA, OPDE CONFIDENCIAL“ „KOMERCINĖ (GAMYBOS) PASLAPTIS“ ar „VIDINIO NAUDOJIMO“, kuriuos bet kokia forma Informacijos gavėjas ar bet kuris jo vardu ar interesais veikiantis asmuo (įskaitant, bet neapsiribojant darbuotoju, atstovu ar konsultantu) gaus iš LITGRID AB ar bet kurio jo vardu ar interesais veikiančio asmens (įskaitant, bet neapsiribojant darbuotojo, atstovo ar konsultanto) (toliau – **Neskelbtina informacija**).
	2. Neskelbtina informacija neapims tokios, kuri:
		1. yra ar tampa vieša pagal Lietuvos Respublikos įstatymus, kitus teisės aktus;
		2. jos pateikimo metu jau buvo viešai skelbta ar kitokiu būdu viešai prieinama plačiajai visuomenei;
		3. UAB EPSO - G raštu praneša, kad ji nėra laikoma Neskelbtina informacija.
	3. Kilus bet kokių abejonių dėl to, ar informacija laikoma Neskelbtina informacija, privalu elgtis su ja kaip su Neskelbtina informacija, kol UAB EPSO - G neinformuos, kad tokia informacija nėra Neskelbtina informacija.
2. **Neskelbtinos informacijos naudojimo tvarka**
	1. Informacijos gavėjas įsipareigoja:
		1. Neskelbtiną informacija naudoti išimtinai tam tikslui, kuriam ji buvo perduota;
		2. neatskleisti Neskelbtinos informacijos jokiu būdu ir nenaudoti bet kokiu būdu, dėl kurio
		UAB EPSO - G gali būti padaryta žala;
		3. Neskelbtiną informaciją laikyti slapta ir imtis visų būtinų atsargumo priemonių siekiant išlaikyti suteiktos Neskelbtinos informacijos slaptumą ir neliečiamumą;
		4. be išankstinio rašytinio UAB EPSO - G sutikimo neatskleisti ir neteikti Neskelbtinos informacijos tretiesiems asmenims;
		5. Bendrovei pateikus oficialų prašymą, siekiant patvirtinti, jog Informacijos gavėjas laikosi įsipareigojimo, Informacijos gavėjas suteikia UAB EPSO - G ar pasirinktai trečiajai šaliai, veikiančiai UAB EPSO - G pavedimu, leidimą atlikti visų Informacijos gavėjo aplinkoje taikytų valdymo priemonių, susijusių su Neskelbtinos informacijos tvarkymu vertinimą, auditą, tikrinimą ar peržiūrą. Atliekant tokį vertinimą, Informacijos gavėjas turi visapusiškai bendradarbiauti, bei reikiamą informaciją pateikti ne vėliau, nei per 5 darbo dienas nuo prašymo gavimo dienos.
	2. Informacijos gavėjas įsipareigoja informuoti UAB EPSO - G elektroniniu paštu info@epsog.lt apie įvykusį ar gresiantį Neskelbtinos informacijos neteisėtą naudojimą ar atskleidimą, ar kitą veiksmą, kuris gali būti laikomas informacijos saugos pažeidimu. Jei Informacijos saugos pažeidimas susijęs su Informacijos gavėju, Informacijos gavėjas nedelsdamas turi imtis reikiamų priemonių tolesniam informacijos atskleidimui ar praradimui sustabdyti ir neigiamoms pasekmėms sumažinti, taip pat nustatyti ir pateikti UAB EPSO - G visus faktus susijusius su Neskelbtinos informacijos saugos pažeidimu.
	3. Informacijos gavėjas suteikia teisę tik žemiau nurodytiems asmenims susipažinti su Neskelbtina informacija ir tik įgyvendinus abi žemiau nurodytas sąlygas:
		1. teisė susipažinti su Neskelbtina informacija gali būti suteikiama tik asmenims, kuriems būtina žinoti Neskelbtiną informaciją atsižvelgiant į jų užimamas pareigas ar profesiją įgyvendinant tikslą, kuriam UAB EPSO G perdavė informaciją;
		2. teisė susipažinti su Neskelbtina informacija gali būti suteikiama tik asmenims, kuriems yra pranešta apie konfidencialų informacijos pobūdį ir kurie yra įsipareigoję laikytis konfidencialumo įsipareigojimų tokiomis pačiomis kaip ir šiame Įsipareigojime nurodytomis sąlygomis ir terminais.
	4. Įsipareigojime numatytos Informacijos gavėjo pareigos dėl Neskelbtinos informacijos neatskleidimo netaikomos, tuo atveju ir tokia apimtimi, kiek pagal įstatymus ar kitus teisės aktus iš Informacijos gavėjo reikalaujama, ir Informacijos gavėjas turi pareigą Neskelbtiną informaciją atskleisti kompetentingai valstybės, savivaldybės, ar kitai institucijai, įstaigai, organizacijai ar jos atstovui, teismui. Jeigu pagal taikytinus įstatymus ar norminius teisės aktus Informacijos gavėjas privalo atskleisti kurią nors Neskelbtinos informacijos dalį, prieš atskleisdamas tokią informaciją, jis turi nedelsdamas pranešti raštu UAB EPSO – G.
	5. Tuo atveju, jeigu Informacijos gavėjas gauna prieiga prie elektroninės Neskelbtinos informacijos, jis įsipareigoja:
		1. užtikrinti, kad visose kompiuterinėse darbo vietose ar kituose įrenginiuose, kuriuose dirbama su šio Įsipareigojimo apimtyje gauta elektronine Neskelbtina informacija, bus imtasi visų reikiamų Informacijos saugumo priemonių, įskaitant, bet neapsiribojant, instaliuotą legalią, veikiančią ir veiksmingą antivirusinę programinę įrangą, sudiegtas naujausias įrangos saugos pataisas, prieigos ribojimą slaptažodžiu;
		2. užtikrinti, kad nešiojamos elektroninės laikmenos (pvz. nešiojamo kompiuterio kietasis diskas, USB atmintinės), kuriose saugoma Neskelbtina informacija būtų šifruotos arba saugomos rakinamose informacijos saugojimo priemonėse (spintos, seifai, atskiros rakinamos patalpos ir pan.), arba kitaip apsaugotos nuo Neskelbtinos informacijos atskleidimo įrenginių vagystės arba pametimo atveju.
	6. Neskelbtiną informaciją draudžiama laikyti sistemose ar laikmenose, kurios gali būti prieinamos kitiems asmenims, įskaitant, bet neapsiribojant - grupinio darbo sistemos (pvz. tinklo katalogų tarnyba, intranet sistemos), debesijos sistemos.
	7. Elektroninė informacija turi būti persiunčiama šifruotoje formoje, naudojant su UAB EPSO - G suderintas šifravimo priemones. Šifravimui naudojamą slaptažodį draudžiama perduoti tokiu pat būdu (pvz. elektroniniu paštu) kaip ir pagrindinę informaciją.
3. **Informacijos sunaikinimas.**
	1. UAB EPSO - G Informacijos gavėjas privalo perduoti UAB EPSO - G arba sunaikinti su UAB EPSO - G suderintais metodais ir priemonėmis visus dokumentus ir medžiagą bei visas jų kopijas, nuorašus ir (ar) išrašus (įskaitant bet kokias informacijos laikmenas), kuriuose gali būti Neskelbtinos informacijos, per 3 (tris) darbo dienas nuo to momento, kuomet buvo pasiektas tikslas, kuriam ji buvo perduota. Informacijos gavėjas privalo išsaugoti tinkamo informacijos grąžinimo arba sunaikinimo įrodymus. Informacijos gavėjas neturi teisės pasilikti sau jokia forma išsaugotos Neskelbtinos informacijos. UAB EPSO G turi teisę reikalauti, kad būtų pateikti įrodymai, kad informacija buvo sunaikinta tinkamai.
4. **Atsakomybė**
	1. Informacijos gavėjui yra žinoma, kad už neteisėtą konfidencialios, komercinę (gamybos) paslaptį sudarančios informacijos panaudojimą ir atskleidimą nustatyta administracinė ir baudžiamoji atsakomybė.
	2. Informacijos gavėjas, neteisėtai atskleidęs Neskelbtiną informaciją, įsipareigoja sumokėti UAB EPSO - G 2 000,00 Eur dydžio baudą ir atlyginti visus dėl to patirtus tiesioginius nuostolius, kiek jų nepadengia sumokėta bauda. Ši bauda laikoma minimaliais UAB EPSO - G nuostoliais ir jų įrodinėti nereikia.
5. **Įsipareigojimo galiojimas**
	1. Įsipareigojimas įsigalioja jo pasirašymo dieną ir galioja neterminuotai, jei sutartiniuose santykiuose ar teisės aktuose nenumatyta kitaip.
	2. Tuo atveju, jeigu Informacijos gavėjas išreiškia norą nutraukti Įsipareigojimo galiojimą, jis privalo UAB EPSO G pateikti rašytinį prašymą ir įrodymus, kad informacija buvo sunaikinta arba grąžinta EPSO G 3.1 punkte nustatyta tvarka.
	3. Įsipareigojimui taikomi Lietuvos Respublikos įstatymai ir jais vadovaujantis jis aiškinamas.
6. **Kitos sąlygos**
	1. Įsipareigojimas sudarytas dviem vienodą teisinę galią turinčiais egzemplioriais. Vienas Įsipareigojimo egzempliorius pateikiamas UAB EPSO - G, kitas lieka Informacijos gavėjui.
	2. Visi ginčai dėl Įsipareigojimo sudarymo, galiojimo ar vykdymo sprendžiami derybų keliu. Neišsprendus ginčo derybų keliu, ginčas sprendžiamas teisme.

Informacijos gavėjas:

UAB NFQ Technologies